CELEX: 62008TJ0174
Language: bg
Date: 2008-12-17
Title: Решение на Първоинстанционния съд (осми състав) от 17 декември 2008 г. # Комисия на Европейските общности срещу Cooperação e Desenvolvimento Regional, SA. # Клауза за подсъдност - Договор за финансова помощ, сключен в рамките на специфична програма в областта на телематичните приложения от общ интерес - Проект Encata - Възстановяване на авансово платените суми - Лихви за забава - Неприсъствено производство. # Дело T-174/08.

Решение на Първоинстанционния съд (осми състав) от 17 декември 2008 г. — Комисия/Cooperação e Desenvolvimento Regional
      (Дело T‑174/08)
      „Клауза за подсъдност — Договор за финансова помощ, сключен в рамките на специфична програма в областта на телематичните приложения от общ интерес — Проект Encata — Възстановяване на авансово платените суми — Лихви за забава — Неприсъствено производство“
      Производство — Сезиране на Първоинстанционния съд на основание клауза за подсъдност — Договор, предоставящ финансова помощ от Общността за осъществяването на проект в областта на научните изследвания, технологичното
         развитие и демонстрационните дейности — Обща финансова вноска за проекта, която е по-малка от размера на авансово предоставената от Комисията — Право на частично възстановяване на авансово предоставената сума заедно с лихви за забава — Размер на лихвите за забава, поискан от Комисията, който е по-малък от размера, изчислен в съответствие с правилата на приложимото
         национално право (член 238 ЕО) (вж. точки 51—59)
      
      Предмет
      
         
               Иск на основание член 238 ЕО, с който се цели ответникът да бъде осъден да възстанови част от размера на авансово платените
                  суми от страна на Европейската общност, заедно с лихви за забава, в рамките на договор SU 1001 (SU) Encata
               
            Диспозитив
      
         
                  1)
               
               
                  
               
               
                  	Осъжда Cooperação e Desenvolvimento Regional, SA да възстанови на Комисията на Европейските общности сумата от 63 349,27 EUR
                     заедно с лихви за забава:
                  
               
            
         
                  –
               
               
                  
               
               
                  	в размер на 6,29 % годишно, считано от 31 януари 2001 г. до датата на постановяване на настоящото решение;
               
            
         
                  –
               
               
                  
               
               
                  	в годишен размер, изчислен на основание на ирландското законодателство, а именно понастоящем член 26 от Debtors (Ireland)
                     Act 1840, изменен, но не-повече от 6,29 % годишно, считано от постановяване на настоящото решение до пълното погасяване на
                     задължението.
                  
               
            
         
                  2)
               
               
                  
               
               
                  	Осъжда Cooperação e Desenvolvimento Regional да заплати съдебните разноски.